b'\n_START_ARTICLE_\nSkabelsens s\xc3\xb8jler\n_START_PARAGRAPH_\nSkabelsens s\xc3\xb8jler henviser til et fotografi taget af Hubble-rumteleskopet af s\xc3\xb8jler af interstellar gas og st\xc3\xb8v i stjernet\xc3\xa5gen \xc3\x98rnen. Det blev taget den 2. april 1995 og Space.com udr\xc3\xa5bte det til at v\xc3\xa6re et af de ti bedste fotografier taget med Hubble-rumteleskopet. Astronomerne ansvarlige for fotografiet var Jeff Hester og Paul Scowen fra Arizona State University. Stjernerne i denne del af \xc3\x98rnen er dannet af andre stjerner som eroderer ved gas og dette giver en \xc3\xa6ggelignende form. Hvert "\xc3\xa6g" er omtrent samme st\xc3\xb8rrelse som vores solsystem og huser en helt ny stjerne._NEWLINE_Billedet best\xc3\xa5r af tre separate fotografier taget med Wide Field and Planetary Camera 2 om bord p\xc3\xa5 Hubble. Hvert fotografi blev lavet med lys udsendt af forskellige grundstoffer i skyen og fremsat med forskellige farver i det sammensatte billede: gr\xc3\xb8n for hydrogen, r\xc3\xb8d for enkelt-ioniseret svovl og bl\xc3\xa5 for dobbelt-ioniserede oxygenatomer.'